
R E P U B L I K A    H R V A T S K A
VUKOVARSKO-SRIJEMSKA ŽUPANIJA
    [image: Slika na kojoj se prikazuje svijećnjakOpis je automatski generiran]      OPĆINA TOMPOJEVCI
   A.  G. Matoša 9, 32238 Tompojevci



OPĆINSKO VIJEĆE
KLASA: 372-01/26-01/
URBROJ: 2196-26-02-26-
Tompojevci, 
PRIJEDLOG 
Na temelju članka 35. stavka 2. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 35. i članka 73. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20) i članka 29. Statuta Općine Tompojevci („Službeni vjesnik“ Vukovarsko-srijemske županije br. 04/21 i 19/22), Općinsko vijeće Općine Tompojevci na ___ sjednici održanoj ____________ 2026. godine donosi

O D L U K U
o davanju na povremeno korištenje prostora u vlasništvu Općine Tompojevci

I. OPĆE ODREDBE
Članak 1.
Ovom Odlukom uređuju se uvjeti i način davanja na povremeno korištenje prostora u vlasništvu Općine Tompojevci, visina naknade, prava i obveze korisnika, primopredaja, odgovornost za štetu i ugovorne kazne za kršenje pravila korištenja prostora.
Postupak se u pravilu provodi kroz četiri koraka: zahtjev korisnika, pisano odobrenje Općine, sklapanje ugovora o povremenom korištenju prostora i zapisnik o primopredaji. Povratni polog se ne naplaćuje.

Članak 2.
Ova Odluka primjenjuje se na sljedeće prostore:
Dom kulture u Berku, Orolička 11
Dom kulture u Bokšiću, Radićeva 21
Dom kulture u Čakovcima, Šandora Petefija 15
Društveni dom u Mikluševcima, Trg žrtava Domovinskog rata 2
Kulturni centar u Mikluševcima, Trg žrtava Domovinskog rata 5
Hrvatski dom u Tompojevcima, Radićeva 23
Mađarska kuća u Čakovcima, Šandora Petefija 23

Članak 3.
Povremenim korištenjem smatra se kratkotrajno korištenje prostora za pojedinu prigodu ili aktivnost, u pravilu najduže četiri uzastopna dana. Povremeno korištenje ne daje korisniku pravo trajnog posjeda niti pravo korištenja izvan odobrenog vremena.
Ako korištenje po svojoj naravi predstavlja zakup poslovnog prostora, na takav odnos ne primjenjuje se ova Odluka nego propisi kojima se uređuje zakup poslovnog prostora.

Članak 4.
Prostorima upravlja Općina Tompojevci. O davanju prostora na povremeno korištenje odlučuje općinski načelnik ili ovlašteni službenik, a Jedinstveni upravni odjel vodi raspored korištenja, zaprima zahtjeve, prati uplate i obavlja primopredaju, odnosno te poslove obavlja druga osoba koju odredi općinski načelnik.

II. KORISNICI I NAMJENA
Članak 5.
Prostori se mogu dati fizičkim i pravnim osobama za svadbene svečanosti, krštenja, svete potvrde, rođendane, obljetnice, karmine, sastanke, skupštine, predavanja, prezentacije, izložbe, kulturne, društvene i humanitarne događaje, kao i za prodaju robe ili usluga i druge dopuštene aktivnosti primjerene prostoru.
Korištenje se neće odobriti ako je tražena namjena protivna zakonu, javnom redu i miru, sigurnosnim pravilima ili namjeni prostora.

Članak 6.
Korištenje se neće odobriti korisniku koji ima dospjele nepodmirene obveze prema Općini Tompojevci po osnovi ranijeg korištenja prostora ili koji u ranijem korištenju nije podmirio utvrđenu štetu ili ugovornu kaznu.

Članak 7.
Bez naknade prostor se može dati na povremeno korištenje:
za događaje čiji je organizator ili suorganizator Općina Tompojevci;
ustanovama i pravnim osobama čiji je osnivač ili suosnivač Općina, za aktivnosti za koje se ne naplaćuje ulaz, kotizacija ili druga naknada;
udrugama sa sjedištem na području Općine za aktivnosti od interesa za stanovnike Općine, ako se sudionicima ne naplaćuje ulaz, kotizacija ili druga naknada;
za humanitarne akcije i druge aktivnosti od posebnog javnog interesa za Općinu.
Oslobođenje od naknade ne oslobađa korisnika od obveze urednog korištenja prostora, odgovornosti za štetu i ugovornih kazni propisanih ovom Odlukom.





III. NAKNADA ZA KORIŠTENJE
Članak 8.
Za korisnike s prebivalištem odnosno sjedištem na području Općine Tompojevci utvrđuju se sljedeće osnovne naknade:
	Vrsta korištenja
	Trajanje
	Berak, Bokšić, Čakovci, Tompojevci, Mikluševci  i Mađarska kuća

	Svadbena svečanost
	do 4 dana
	
500,00 €

	Jednodnevna proslava ili druga aktivnost bez prodaje robe i usluga
	1 dan
	200,00 €

	Korištenje prostora za karmine 
	1 dan 
	50,00 €



Naknada obuhvaća uobičajeno korištenje prostora i postojećih instalacija. Ako nastane izvanredan trošak zbog očito nerazumne ili nenamjenske potrošnje, korisnik nadoknađuje stvarno utvrđeni dodatni trošak.

Članak 9.
Za fizičku osobu koja nema prebivalište na području Općine Tompojevci i pravnu osobu koja nema sjedište na području Općine Tompojevci naknada iz članka 8. ove Odluke uvećava se za 300 %, odnosno iznosi 400 % osnovne naknade.
Kod privatne prigode status za obračun naknade utvrđuje se prema prebivalištu stvarnog korisnika odnosno organizatora događaja, a kod pravne osobe prema njezinu sjedištu. Ako podnositelj zahtjeva nije ujedno stvarni korisnik odnosno organizator događaja, u zahtjevu je dužan navesti podatke o stvarnom korisniku odnosno organizatoru.
Ako osoba s prebivalištem odnosno sjedištem na području Općine Tompojevci podnese zahtjev u svoje ime, a prostor se stvarno koristi za račun ili u korist osobe koja nema prebivalište odnosno sjedište na području Općine Tompojevci, primjenjuje se naknada iz stavka 1. ovoga članka.
Ako se nakon izdavanja odobrenja utvrdi da su u zahtjevu navedeni netočni ili nepotpuni podaci o prebivalištu, sjedištu ili stvarnom korisniku, odnosno da je stvarni korisnik prikriven radi ostvarivanja niže naknade, Općina će naknadno obračunati razliku do iznosa naknade iz stavka 1. ovoga članka. Korisnik je dužan razliku platiti u roku od osam dana od primitka pisanog obračuna.
Davanje netočnih podataka ili prikrivanje stvarnog korisnika radi ostvarivanja niže naknade smatra se povredom nenovčane obveze istinitog navođenja podataka i podliježe ugovornoj kazni iz članka 16. ove Odluke.

IV. POSTUPAK ODOBRAVANJA
Članak 10.
Zahtjev se podnosi na obrascu iz Priloga 1. ove Odluke, u pravilu najmanje pet dana prije željenog termina. 
Zahtjev se može predati osobno ili elektroničkom poštom kao potpisana skenirana preslika.
Zahtjev sadrži samo podatke potrebne za odobravanje termina i naplatu: podatke o podnositelju zahtjeva i OIB, adresu, kontakt, podatke o stvarnom korisniku odnosno organizatoru događaja ako nije isti kao podnositelj zahtjeva, prostor, namjenu te datum i vrijeme korištenja.
Potpisom zahtjeva korisnik potvrđuje da su navedeni podaci istiniti i potpuni, da prihvaća ovu Odluku, obvezu plaćanja pravilno obračunate naknade i eventualne razlike naknade, obvezu naknade štete te ugovorne kazne iz članka 16. ove Odluke.

Članak 11.
Ako je termin slobodan i ispunjeni su uvjeti iz ove Odluke, ovlašteni službenik izdaje pisano odobrenje na obrascu iz Priloga 2. ove Odluke. Na temelju izdanog odobrenja Općina Tompojevci i korisnik, prije preuzimanja prostora, sklapaju ugovor o povremenom korištenju prostora.
Potpisani zahtjev i izjava korisnika, pisano odobrenje Općine, ugovor o povremenom korištenju prostora te zapisnik o primopredaji zajedno čine dokumentaciju o povremenom korištenju prostora.
Naknada mora biti plaćena u cijelosti prije preuzimanja ključa. Ako nije plaćena u roku navedenom u odobrenju, korisnik nema pravo preuzeti prostor. Naknada se uplaćuje na transakcijski račun (IBAN) Općine Tompojevci, prema podacima za uplatu navedenima u odobrenju za korištenje.
Ako za isti termin postoji više urednih zahtjeva, prednost imaju događaji Općine, a zatim ranije zaprimljeni potpuni zahtjev.
Ako korisnik odustane najmanje tri dana prije početka korištenja, uplaćena naknada vraća se u cijelosti. Kod kasnijeg odustanka naknada se ne vraća, osim u slučaju više sile ili druge opravdane okolnosti o kojoj odlučuje općinski načelnik.

V. PRAVILA KORIŠTENJA I PRIMOPREDAJA
Članak 12.
Korisnik je dužan prostor koristiti pažnjom dobrog domaćina, isključivo za odobrenu namjenu te odgovara za ponašanje osoba kojima je omogućio ulazak u prostor.
Korisnik je osobito dužan čuvati prostor, opremu, posuđe i drugi inventar, poštovati pravila zaštite od požara, javnog reda i mira, zabrane pušenja i zaštite od buke, ne koristiti otvoreni plamen, pirotehniku ili druge rizične uređaje bez prethodne suglasnosti, po završetku ukloniti svoje stvari i otpad, oprati korišteno posuđe, očistiti kuhinju i sanitarne prostorije te vratiti stolove, stolice i inventar u zatečeno stanje.
Korisnik ne smije prostor ustupiti drugoj osobi, promijeniti odobrenu namjenu niti produžiti korištenje bez prethodne suglasnosti Općine.
Unošenje dodatnog namještaja, uređaja, opreme ili drugih predmeta koji mogu utjecati na sigurnost, instalacije, prohodnost prostora ili općinski inventar dopušteno je samo uz prethodnu suglasnost Općine. 
Korisnik je dužan takve predmete ukloniti najkasnije pri povratu prostora i prostor vratiti u prvobitno stanje.

Članak 13.
Za kršenje izričite zabrane pušenja, korištenja otvorenog plamena, prodaje ili druge zabrane osobno odgovara korisnik prostora.
Korisnik odgovara i za postupanje svih osoba kojima je omogućio ulazak ili boravak u prostoru za vrijeme odobrenog korištenja, neovisno o tome je li povredu zabrane počinio osobno ili ju je počinila druga osoba prisutna u prostoru.
Korisnik je dužan nadoknaditi svu štetu i druge troškove koji nastanu kao posljedica takvog postupanja, neovisno o ugovornoj kazni propisanoj ovom Odlukom.

Članak 14.
Preuzimanje i povrat prostora evidentiraju se na jednom zapisniku o primopredaji iz Priloga 3. ove Odluke. 
Pri preuzimanju i povratu korisnik i ovlaštena osoba Općine, kada je to moguće, zajedno pregledavaju prostor, opremu i ključeve. U zapisnik se upisuju datum i vrijeme, broj ključeva, uočena oštećenja ili nedostaci te po potrebi, prilažu fotografije.
Potpisom zapisnika pri preuzimanju korisnik potvrđuje zatečeno stanje prostora i evidentirane nedostatke, a potpisom pri povratu stranke potvrđuju stanje utvrđeno prilikom povrata. Odbijanje potpisa ili odsutnost korisnika ne sprječava Općinu da stanje evidentira zapisnikom i fotografijama, uz naznaku te okolnosti.
Općina može za svaki prostor voditi stalni popis inventara. Nije potrebno pri svakoj primopredaji ponovno pojedinačno popisivati sav inventar, osim ako se utvrdi ili posumnja na manjak ili oštećenje.

VI. ŠTETA I UGOVORNE KAZNE
Članak 15.
Korisnik je dužan nadoknaditi svu štetu koju on ili osobe za koje odgovara prouzroče na prostoru, opremi, namještaju, uređajima, posuđu, ključevima i drugom inventaru.
Za razbijeno, oštećeno, izgubljeno ili otuđeno posuđe i drugi sitni inventar naknada se određuje prema stvarnom trošku nabave jednakog ili usporedivog zamjenskog predmeta. Za ostalu imovinu 
naknada se određuje prema stvarnom trošku popravka, a kada popravak nije moguć ili nije gospodarski opravdan, prema trošku zamjene.
Trošak se utvrđuje računom, predračunom, tržišnom ponudom, servisnom procjenom ili drugim vjerodostojnim dokazom. Kod izgubljenog ključa korisnik plaća trošak izrade novog ključa, a ako je radi sigurnosti potrebna zamjena brave ili cilindra, i stvarni trošak zamjene.

Članak 16.
Radi osiguranja urednog ispunjenja nenovčanih obveza korisnik ugovorom iz članka 11. ove Odluke prihvaća sljedeće ugovorne kazne:

	Povreda obveze
	Ugovorna kazna

	Vraćanje prostora očito neurednog ili neočišćenog
	100,00 EUR

	Zakašnjela predaja prostora ili ključa bez odobrenja Općine
	200,00 EUR za svaki započeti dan zakašnjenja

	Ustupanje prostora trećoj osobi, promjena namjene ili korištenje izvan odobrenog termina
	300,00 EUR

	Navođenje netočnih podataka o prebivalištu ili sjedištu, odnosno prikrivanje stvarnog korisnika radi ostvarivanja niže naknade
	200,00 EUR


Ugovorna kazna ne isključuje pravo Općine na naknadu štete. Ako je nastala šteta veća od iznosa ugovorne kazne, Općina ima pravo zahtijevati naknadu razlike do pune visine štete.

Članak 17.
Utvrđena šteta, razlika naknade iz članka 9. ove Odluke i izrečena kazna unose se u zapisnik ili poseban pisani obračun. Korisnik ih je dužan platiti u roku od osam dana od primitka obračuna. Ako obvezu ne podmiri u roku, Općina može poduzeti radnje naplate u skladu s propisima.
Korisniku koji ima dospjelu i nepodmirenu obvezu po osnovi ranijeg korištenja prostora neće se odobriti novo korištenje do podmirenja duga.

VII. EVIDENCIJA I ZAVRŠNE ODREDBE

Članak 18.
Jedinstveni upravni odjel vodi jednostavnu evidenciju termina, zahtjeva, odobrenja, uplata, primopredajnih zapisnika, utvrđenih šteta i nepodmirenih obveza. 
Osobni podaci obrađuju se samo u opsegu potrebnom za provedbu ove Odluke, naplatu i zaštitu općinske imovine.
Prilozi 1., 2. i 3. sastavni su dio ove Odluke.
Članak 19.
Stupanjem na snagu ove Odluke prestaje važiti Odluka o davanju na povremeno korištenje poslovnog prostora u vlasništvu Općine Tompojevci, KLASA: 372-01/22-01/03, URBROJ: 2196-26-02-22-1 od 31. ožujka 2022. godine.
Članak 20.
Na korištenje prostora za termine rezervirane prije stupanja na snagu ove Odluke primjenjuje se naknada koja je vrijedila u trenutku rezervacije termina.
Članak 21.
Ova Odluka objavit će se u „Službenom vjesniku“ Vukovarsko-srijemske županije, a stupa na snagu osmoga dana od dana objave.




PREDSJEDNIK OPĆINSKOG VIJEĆA
                                                                                               Ivan Štefanac

KLASA:  
URBROJ: 2196-26-03-26- 
Tompojevci, 


ZAHTJEV I IZJAVA KORISNIKA

	Korisnik (ime i prezime/naziv)
	

	OIB korisnika
	

	Adresa prebivališta / sjedišta
	

	Telefon / e-mail
	

	Stvarni korisnik / organizator događaja
(ako nije podnositelj)
	

	Prebivalište / sjedište stvarnog korisnika / organizatora
	

	Prostor
	

	Namjena / vrsta događaja
	

	Datum i vrijeme korištenja
	od ____________________   do ____________________

	Traži se oslobođenje od naknade
	☐ DA     ☐ NE
Osnova: ________________________________________________________________________________________________________



IZJAVA KORISNIKA
Izjavljujem da su svi navedeni podaci istiniti i potpuni, osobito podaci o stvarnom korisniku odnosno organizatoru događaja te da prostor ne preuzimam za račun druge osobe koja nije navedena u ovom zahtjevu. Upoznat/a sam s Odlukom o davanju na povremeno korištenje prostora u vlasništvu Općine Tompojevci te prihvaćam obvezu urednog korištenja prostora, naknade svake utvrđene štete i plaćanja ugovornih kazni propisanih člankom 16. Odluke.



Ako se naknadno utvrdi da je prostor stvarno korišten za račun ili u korist osobe koja nema prebivalište odnosno sjedište na području Općine Tompojevci, a ta osoba nije bila navedena u zahtjevu, prihvaćam naknadni obračun razlike naknade do iznosa propisanog člankom 9. Odluke te ugovornu kaznu propisanu člankom 16. Odluke. 

Posebno potvrđujem da ću razbijeno, oštećeno ili izgubljeno posuđe, opremu, ključeve ili drugi inventar nadoknaditi prema stvarno utvrđenom trošku popravka ili zamjene na temelju računa.

OBAVIJEST O OBRADI OSOBNIH PODATAKA: Općina Tompojevci, A. G. Matoša 9, 32238 Tompojevci, voditelj je obrade osobnih podataka navedenih u ovom obrascu. Podaci se obrađuju u svrhu postupanja po zahtjevu, odobravanja i evidencije korištenja prostora, naplate te zaštite općinske imovine, na odgovarajućem pravnom temelju iz članka 6. stavka 1. Opće uredbe o zaštiti podataka. Podaci se čuvaju u rokovima utvrđenima propisima i pravilima uredskog i arhivskog poslovanja.

Ispitanik ima prava propisana Općom uredbom o zaštiti podataka, u opsegu u kojem su primjenjiva na konkretnu obradu. Za pitanja u vezi s obradom osobnih podataka možete se obratiti na pisarnica@opcina-tompojevci.hr ili 032/514-184. Ako smatrate da se osobni podaci obrađuju protivno propisima, možete se obratiti Agenciji za zaštitu osobnih podataka.








Mjesto i datum: ______________________________     Potpis: __________________________

JEDINSTVENI UPRAVNI ODJEL
KLASA:  
URBROJ: 2196-26-03-26- 
Tompojevci, 

ODOBRENJE ZA KORIŠTENJE
	Korisnik
	

	Stvarni korisnik / organizator (ako je različit)
	

	Prostor
	

	Namjena
	

	Vrijeme korištenja
	od ____________________  do ____________________

	Naknada
	________________ EUR   /   BEZ NAKNADE

	Rok plaćanja naknade
	

	
IBAN Općine
	HR5824850031845600008

	
Model i poziv na broj
	Model: ________    Poziv na broj: ______________________________

	
Opis plaćanja
	Naknada za korištenje prostora – ______________________________

	Napomena
	Korisnik smije preuzeti prostor nakon evidentirane uplate naknade, kada se naknada plaća. Korištenje se obavlja pod uvjetima iz Odluke i potpisane izjave korisnika. Prije preuzimanja prostora korisnik i Općina sklapaju ugovor o povremenom korištenju prostora.

	
OVLAŠTENA OSOBA OPĆINE


____________________________

JEDINSTVENI UPRAVNI ODJEL
KLASA:  
URBROJ: 2196-26-03-26- 
Tompojevci, 

ZAPISNIK O PRIMOPREDAJI
	Korisnik
	

	Prostor
	

	Datum i vrijeme preuzimanja
	

	Datum i vrijeme povrata
	

	Broj predanih ključeva
	

	Broj vraćenih ključeva
	

	Opis oštećenja / manjka / druge napomene
	

	
Kontrola
	
DA
	
NE
	
Napomena / opis

	Prostor uredan pri preuzimanju
	
	
	


	Postojeća oštećenja evidentirana
	
	
	


	Prostor vraćen uredan i očišćen
	
	
	


	Ključevi vraćeni u cijelosti
	
	
	


	Utvrđena nova šteta / manjak inventara
	
	
	

	Fotografije izrađene
	
	
	


	Primjenjuje se ugovorna kazna
	
	
	


	
Iznos ugovorne kazne
	
	
	________________ EUR

	Korisnik prisutan pri povratu
	
	
	Ako NE, navesti način evidentiranja stanja / pokušaj kontakta.












Šteta se obračunava prema stvarnom trošku na temelju vjerodostojnog dokaza.
Napomena: ako korisnik odbije potpisati zapisnik ili nije prisutan pri povratu, ovlaštena osoba Općine to navodi u zapisniku te prema potrebi, stanje dokumentira fotografijama.



	OVLAŠTENA OSOBA OPĆINE
	KORISNIK

	
____________________________

	
____________________________

